b'\n_START_ARTICLE_\nEl Pont Vell (Margalef)\n_START_SECTION_\nDescripci\xc3\xb3\n_START_PARAGRAPH_\nPont d\'un sol ull, bastit de pedra amb refor\xc3\xa7a de carreu als angles. L\'arc \xc3\xa9s apuntat. Pren suport en el marge dret del riu Montsant i per l\'altre costat, en una massa de conglomerat que hi ha dins el llit d\'inundaci\xc3\xb3 del riu. El seu ample original era lleugerament superior a un metre, i fou eixamplat en \xc3\xa8poca incerta. La part superior \xc3\xa9s desfigurada per un eixamplament a la cal\xc3\xa7ada, realitzat fa poc, encara que hom ha conservat tot el basament de pedra. Actualment permet el pas a un segon pont que sembla contemporani de la primera ampliaci\xc3\xb3 i que pren suport en el conglomerat central i a la riba esquerra del riu Montsant, motiu pel qual hom ha anomenat aquest pont "el vell".\n_START_SECTION_\nHist\xc3\xb2ria\n_START_PARAGRAPH_\nVa ser constru\xc3\xaft en \xc3\xa8poca incerta, que hom podria datar, per\xc3\xb2, cap a la fi de l\'Edat Mitjana. Permetia el pas cap als camps de conreu de l\'altre costat del riu. Fou ampliat en \xc3\xa8poca no coneguda, amb un ritme constructiu lleugerament diferent i sotm\xc3\xa8s a una nova ampliaci\xc3\xb3 aquests darrers anys.'